3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์

 บริษัท บูติคนิวซิตี้ จำกัด (มหาชน) เป็นผู้จัดจำหน่ายสินค้าเสื้อผ้าสำเร็จรูป และเครื่องหนังสตรีได้รับลิขสิทธ์ในการจัดจำหน่ายเสื้อผ้าภายใต้ชื่อสินค้าที่มีชื่อเสียงคือ L’OFFICIEL, C&D (Classic and Difference) GUY LAROCHE, GEORGES RECH, SYNONYME, JOUSSE, และ LOUIS FERAUD

 

ลอฟฟิเซีย

แนวคิดเครื่องแต่งกายสำหรับผู้พิถีพิถันและต้องการสร้างบุคลิกที่ภูมิฐาน
ด้วยรูปลักษณ์ของชุดที่เน้นการสวมใส่เป็นเซต มอบความ มั่นใจและให้ความรู้สึกที่สง่างามกับผู้สวมใส่

ซี แอนด์ ดี (คลาสสิก แอนด์ ดิฟเร้นซ์)

เริ่มต้นวันสบายกับเครื่องแต่งกายแนวคลาสสิกลุคดีไซน์ในรูปแบบที่เรียบ
แต่ยังคงรายละเอียดที่สามารถสร้างเสน่ห์ให้ผู้สวมใส่ เน้นสีสันอ่อนนุ่ม
เนื้อผ้าสื่อความเป็นผู้หญิงที่รักและหลงใหลในธรรมชาติ

กีลาโรช

เครื่องแต่งกายสำหรับคุณสุภาพสตรีที่ชื่นชมกับมาตรฐานการใช้ชีวิตที่เหนือใคร มีรสนิยม
และรู้จักเลือกสิ่งที่ดีที่สุดให้กับตนเอง ทุกคอลเลคชั่นออกแบบด้วยจินตนาการที่หรูเลิศ
คัดสรรเนื้อผ้าที่มีคุณภาพดีไซน์เพื่อสร้างความโดดเด่น สง่างาม

จอร์สช์ เรส

เครื่องแต่งกายดีไซน์ฝรั่งเศส สื่อสารเส่นห์เย้ายวนของผู้หญิงด้วยรูปแบบของชุดที่เน้นสรีระ
เนื้อผ้าบางพลิ้วกับลายพิมพ์ที่เป็นลิขสิทธิ์ เฉพาะจากดีไซเนอร์ระดับอินเตอร์

ซินโนนีม

ดีไซน์สร้างสรรค์จากฝรั่งเศส เครื่องแต่งกายสำหรับสาวที่รักการเดินทาง รื่นรมย์กับศิลปะ
และทุกสิ่งรอบตัว สำตล์ชุดเน้นเอกลักษณ์

เฉพาะตัว ไม่อิงแฟชั่น แต่ทันสมัยอยู่เสมอและการสวมใส่แบบ Mix and Match
ที่เปิดโอกาสให้คุณใช้จินตนาการได้ไม่เหมือนใคร

จู๊ส

เสื้อผ้าสำหรับ Young executive ที่คล่องแคล่ว มีความรับผิดชอบสูง รักอิสระ
เป็นตัวของตัวเองไม่ชอบตามใคร แฟชั่นจากฝรั่งเศส ที่มาพร้อมกับดีไซน์แปลกใหม่ เน้นสีสัน
และเนื้อผ้าอินเทรนด์

เฟโรต์

เครื่องแต่งกายระดับ High-end quality จากฝรั่งเศส ออกแบบดีไซน์หรูหรา
ประณีตและสวยงาม เพื่อสร้างภาพลักษณ์ให้คุณเฉิดฉายเหนือใครในสังคม

การแบ่งกลุ่มเป้าหมายของบริษัทนั้นสามารถแบ่งได้หลายวิธีในทางการตลาดดังที่ได้ระบุสำหรับแต่ละตราสินค้าแต่โดยรวมแล้วบริษัทมุ่งเน้นกลุ่มสุภาพสตรีตั้งแต่วัยเริ่มทำงานจนกระทั่งประสบความสำเร็จในชีวิต
ในทุกสถานะไม่จะว่าเป็นช่วงเวลาพักผ่อน ทำงาน หรือ ออกสังคม
และในปัจจุบันบริษัทมุ่งเน้นการจัดจำหน่ายโดยวิธีค้าปลีก(Retail)
กลุ่มเป้าหมายจึงเป็นผู้ใช้สินค้าโดยตรง (End User)
ซึ่งมีความผูกพันกับบริษัทในด้านความเชื่อถือในคุณภาพสินค้าและบริการ ทั้งนี้เนื่องมาจากบริษัทมีแหล่ง
สินค้าที่เป็นเสื้อผ้าและเครื่องหนังที่ได้รับการยอมรับในด้านคุณภาพในระดับสากล
อนึ่งสัดส่วนการขายส่งให้กับลูกค้า 10 รายแรกรวมแล้วน้อยกว่า 20%

(2) การตลาดและภาวะการแข่งขัน

โครงสร้างตลาดและกลุ่มคู่แข่งที่สำคัญ

บริษัทจัดอยู่ในตลาดสินค้าเสื้อผ้าแฟชั่นสตรีระดับสูงของประเทศไทย
ซึ่งมีโครงสร้างที่สามารถแบ่งออกได้เป็น 3 กลุ่มตามแหล่งที่มาดังต่อไปนี้

  1. กลุ่มสินค้าแฟชั่นนำเข้า

  2. กลุ่มสินค้าแฟชั่นที่ผลิตภายใต้ลิขสิทธ์

  3. กลุ่มสินค้าแฟชั่นที่ออกแบบในประเทศ

ในปัจจุบันถึงแม้ว่าจะมีผู้ประกอบการขายสินค้าในทั้ง 3 กลุ่มนี้เป็นจำนวนมาก
แต่ยังไม่มีผู้ประกอบการใดมีส่วนแบ่งการตลาดเป็นนัยสำคัญ

การแข่งขันในปี 2548 ผู้ประกอบการนอกจากจะเผชิญกับอุปสงค์ที่ลดลง
เนื่องจากราคาน้ำมันที่เพิ่มสูงขึ้นแล้ว ยังต้องเผชิญกับการแข่งขันจากสินค้านำเข้าหลากหลายรูปแบบ
ทั้งการนำเข้าตราสินค้าที่มีราคาไม่สูงมากนักในต่างประเทศ
มาตั้งราคาขายในประเทศไทยในระดับค่อนข้างสูง เพื่อสร้างภาพลักษณ์
หรือการนำสินค้าที่ราคาปานกลางในต่างประเทศ มาตั้งราคาขายในระดับที่ต่ำ
เพื่อสร้างฐานการตลาด
ซึ่งจะทำให้ผู้บริโภคเกิดความสับสนอย่างมากในเรื่องของคุณภาพและราคาในช่วงระยะเวลาหนึ่ง
ทำให้ยากกับการปรับตัวให้ทันตามกระแสสถานการณ์และการกำหนดกลยุทธ์การตลาด

นอกจากนี้ผู้ประกอบการของตราสินค้าในประเทศจำนวนมาก
เริ่มมีการนำเข้าสินค้าจากประเทศที่มีความได้เปรียบทางด้านค่าแรงมาเพื่อเสริมความหลากหลายของสินค้าและเพิ่มอัตราส่วนกำไรต่อหน่วย
ตลอดจนทดแทนสินค้าบางชนิดที่กำลังผลิตในประเทศเริ่มขาดแคลน
การนำเข้าดังกล่าวทำให้จำนวนชนิดของสินค้าในตราสินค้าในประเทศมีความครบถ้วนมากยิ่งขึ้น
ซึ่งในระยะยาวจะทำให้ตลาดมีความชัดเจนมากยิ่งขึ้น
และสามารถพัฒนาได้อย่างเป็นระบบต่อไปในอนาคต

จะเห็นได้ว่าผู้ประกอบการในประเทศแทบทุกราย ก็มีการพัฒนาตัวเองกันเป็นอย่างมากแทบทุกด้าน
ทั้งในด้านการจัดแสดงสินค้า การจัดการการค้าปลีก การออกแบบและการจัดหาสินค้า
ซึ่งแม้จะทำให้ตลาดมีการแข่งขันกันรุนแรงมากขึ้น แต่ก็ทำกันอย่างมีระบบชัดเจน
สามารถแข่งขันได้กับตราสินค้าที่นำเข้ามาได้อย่างทัดเทียม

กำลังซื้อของนักท่องเที่ยวต่างชาติในปี 2548 แม้ว่าจะยังไม่เพิ่มขึ้นอย่างเห็นได้ชัด แต่ก็เป็นที่น่า
พอใจเมื่อคำนึงถึงผลกระทบของคลื่นยักษ์สึนามิในปลายปี 2547
และการพยายามส่งเสริมการท่องเที่ยวของรัฐบาล
อย่างไรก็ตามกำลังซื้อส่วนนี้มีแนวโน้มที่จะลดลงอย่างมีนัยสำคัญจากปัญหาทางด้านการเมืองในประเทศที่ทวีความรุนแรงขึ้นเรื่อยๆ
ตั้งแต่ช่วงปลายปี 2548 และทวีความรุนแรงต่อเนื่องในช่วง ต้นปี 2549

โดยภาพรวมแล้วตลาดของสินค้าแฟชั่นมีการแข่งขันที่รุนแรงมากขึ้น และยังอ่อนไหวกับ
สถานการณ์ต่างๆเป็นอย่างมาก การดำเนินธุรกิจจึงต้องมีความระมัดระวังอย่างสูง

ปัจจัยความสำเร็จของอุตสาหกรรม

ปัจจัยหลักแห่งความสำเร็จของอุตสาหกรรมเสื้อผ้าแฟชันสามารถสรุปได้ดังต่อไปนี้

  1. ความเข้าใจในผู้บริโภค และจิตวิทยามวลชน :
  ผู้ผลิตสินค้าแฟชั่นจะต้องมีความเข้าใจในกระแสสังคม รสนิยม
  และการใช้ชีวิตของผู้บริโภคเป็นอย่างดีเพื่อที่จะนำเสนอสินค้าที่เหมาะสม และเป็นที่นิยมของตลาด
  ให้กับผู้บริโภคอย่างผิดพลาดน้อยที่สุด

  2. คุณภาพและราคาสินค้า : ในตลาดของสินค้าแฟชันระดับสูง
  คุณภาพของสินค้าจะต้องมีคุณภาพในระดับที่ไม่มีความผิดพลาด ในขณะที่จำหน่ายในราคาที่เหมาะสม

  3. ภาพลักษณ์ของตราสินค้า และประชาสัมพันธ์ : สินค้าแฟชั่นเป็นสินค้าที่มีความใหม่เสมอ
  ดังนั้นจะต้องมีการสื่อสารที่ชัดเจนให้กับผู้บริโภคตลอดเวลา
  โดยสารที่ใช้สื่อสารนั้นจะต้องสอดคล้องกับภาพลักษณ์หลักของสินค้าเพื่อสร้างให้เกิดตลาดในระยะยาว

  4. การเข้าถึงผู้บริโภค : ในปัจจุบันจากการที่มีรูปแบบการค้าใหม่ ๆ เกิดขึ้นมากมาย
  ทำให้การดำเนินชีวิตของผู้บริโภคเปลี่ยนแปลงไป การสรรหาช่องทางใหม่ๆ
  ในการจัดจำหน่ายจึงเป็นโอกาสที่สำคัญของผู้ที่อยู่ในอุตสาหกรรม

  5. ระบบงาน : เนื่องจากกลุ่มสินค้าแฟชั่นเป็นกลุ่มสินค้าที่เปลี่ยนแปลงเร็ว
  ระบบงานจึงต้องมีความยืดหยุ่นสูง ขณะเดียวกันจะต้องคงไว้ซึ่งความถูกต้อง แม่นยำ
  รวดเร็วทันเหตุการณ์ เพื่อให้เกิดความได้เปรียบในการแข่งขันอยู่ตลอดเวลา

โอกาสและอุปสรรค

จากปัญหาทางด้านการเมือง และค่าครองชีพที่สูงขึ้นจากราคาน้ำมัน
ทำให้เกิดผลกระทบค่อนข้างรุนแรงกับกำลังซื้อของกลุ่มลูกค้าทั้งในและต่างประเทศของบริษัทฯ
ถือเป็นอุปสรรคที่สำคัญต่อการเจริญเติบโตรวมของบริษัทฯในอนาคต

อย่างไรก็ตามบริษัทมีการขยายตัวการขายในส่วนของเครื่องแบบขององค์กรต่างๆตลอดปี 2547 และ
ปี 2548 โดยบริษัทได้รับความไว้วางใจจากองค์กรขนาดใหญ่ของประเทศหลายองค์กร
ทำให้ชื่อเสียงและคุณภาพของเครื่องแบบที่ผลิตจากบริษัทเป็นที่ยอมรับในวงกว้าง
เป็นโอกาสในการขยายตลาดในส่วนนี้อย่างชัดเจน

นอกจากนี้จากการที่บริษัทฯมีการนำระบบการบริหารสินค้าใหม่ๆ
เข้ามาใช้เพื่อรองรับการขยายตัวในส่วนของเครื่องแบบ
และการควบคุมสินค้าคงคลังซึ่งจะส่งผลโดยตรงต่ออัตราส่วนกำไรของบริษัท

ส่งผลให้บริษัทมีโอกาสทำกำไรได้ แม้ในสภาพที่ตลาดมีการแข่งขันสูง ขณะที่กำลังซื้อไม่เพิ่มขึ้นอย่าง
พอเพียง

การจัดจำหน่ายและช่องทางการจำหน่าย 

  บริษัทฯ มีช่องทางการจัดจำหน่าย 3 ช่องทางคือ

  1. ค้าปลีก บริษัทฯ มีสาขาทั้งสิ้น 29 แห่ง ทั่วเขตกรุงเทพฯ โดยมีสัดส่วนในการจำหน่ายร้อยละ
  58 ของมูลค่าการจัดจำหน่ายทั้งหมด

  2. ค้าส่ง ขายให้กับห้างสรรพสินค้าในเขตกรุงเทพฯ , ต่างจังหวัด และบริษัทฯในเครือฯ
  โดยมีสัดส่วนในการจำหน่าย ร้อยละ 24 ของมูลค่าการจัดจำหน่ายทั้งหมด

  3. การให้บริการ เครื่องแบบเฉพาะกิจ จำหน่ายให้กับหน่วยงานของรัฐและเอกชน
  โดยมีสัดส่วนในการจำหน่ายร้อยละ 18 ของมูลค่าการจัดจำหน่ายทั้งหมด

สัดส่วนการขายส่งให้กับลูกค้า 10 รายแรกรวมแล้วน้อยกว่า 20%

(3) การจัดหาผลิตภัณฑ์เพื่อจำหน่าย

+-------------------------------------------+--------------------------+
| สินค้า                                      | ผู้จำหน่าย                  |
+-------------------------------------------+--------------------------+
| GEORGES RECH, GEORGES RECH SPORT,         | บริษัท บ้านประจวบ จำกัด      |
|                                           |                          |
| SYNONYME, C&D, JOUSSE                     |                          |
+-------------------------------------------+--------------------------+
| GUY LAROCHE, L’OFFICIEL, LOUIS FERAUD     | บริษัท ศิริชัยเกียรติ จำกัด      |
+-------------------------------------------+--------------------------+
| เครื่องแบบเฉพาะกิจ                           | ห้างหุ้นส่วนจำกัดสุขหทัย        |
|                                           |                          |
|                                           | บริษัท ภูเพชร จำกัด          |
+-------------------------------------------+--------------------------+

- ผู้จัดจำหน่ายแต่ละรายมีสัดส่วนไม่เกินร้อยละ 30ของรายได้รวมในระยะ 3 ปีที่ผ่านมา

  - สาระสำคัญของสัญญาจัดจำหน่ายอายุสัญญา เงื่อนไข

  - ไม่มี -